Criza dă peste cap piața muncii. Tinerii speră să câștige cel puțin 2.000 de lei pe lună.
Anul acesta tinerii nu mai sunt inundați de oferte salariale. Unii dintre ei speră la un salariu de început de 2.000 de lei pe lună. Bursa de merit, o alternativă pentru cei care nu reuşesc să se angajeze.
În mai puţin de două luni, criza a schimbat complet piaţa muncii: angajatorii fac din nou jocul, iar numărul de candidaţi e mai mare decât ofertele de joburi.Gabriela, o studentă în anul trei la Facultatea de Finanţe-Bănci din cadrul Academiei de Studii Economice, speră ca la început de drum să câștige cel puțin 2.000 de lei."Mi-am pus şi problema situaţiei în care nu-mi voi găsi job. Dacă acest lucru nu se va realiza, voi încerca în continuare să mă menţin la facultate printre primii studenţi, să obţin note cât mai bune şi să-mi dau toată silinţa să obţin bursă de merit sau bursă de perfomanţă, deoarece sunt de foarte mare ajutor", spune studenta.Reprezentanții firmelor de recrutare spun că cei mai afectați sunt juniorii care vor trebui să acorde o atenție mai mare procesului de angajare și să depună mai mult efort.